text: Kortegekørsel fra Rømø kl 21
  05 december 2013 kl. 18.38
  Skal man fra Rømø i aften, skal man være klar klokken 21. Derefter lukkes dæmningen igen.
  Syd- og Sønderjyllands Politi skriver her til aften på Twitter, at dæmningen kun er åben én gang i aften, nemlig klokken 21, hvor alle der skal væk fra Rømø skal holde klar i krydset før dæmningen.
  Kortegen føres an af en eskorte, der skal sørge for at alle kommer sikkert over. Efter kortegekørslen vil det ikke være muligt at komme fra Rømø til fastlandet resten af natten.
  Rømødæmning spærret hele natten.Kl. 21 kører kortege fra Rømø til fastlandet. Mød op i krydset før dæmningen. #stormdk #kriseinfodk
  
  Efter kl. 21.00 vil det ikke være muligt at komme fra Rømø resten af natten. Dæmning fyldt med rester fra højvande #stormdk #kriseinfodk
  
  